**Timus** ili **grudna žlezda** je organ smešten u prednjem, gornjem delu grudnog koša odnosno medijastinuma. Timus je centralni organ limfatičnog sistema. Kod novorođenčeta i dece je dobro razvijen, dok posle puberteta dolazi do njegove involucije i pretvaranja u mesno telo.

Oblik i građa
-------------

**Timus kod razvijenog fetusa**
Kod novorođenčeta i dece je svetloružičaste boje, dobro razvijen i težine oko 15 grama. Timus je najaktivniji oko 3 godine života i stalno se povećava do puberteta, kada dostiže maksimalnu veličinu (ali ne i funkciju). Tada je sivožute boje i mekane konzistencije. Dužina timusa je tada oko 5-6, širina 3-4 cm, težina oko 35-40 grama. Posle puberteta počinje lagana razgradnja funkcionalnog tkiva grudne žlezde, koje zamenjuje masno tkivo (lat. *Corpus adiposum thymicum*). Nekad je tkivo timusa očuvano i u odmaklom životu (lat. *Thymus persistens*).

Timus se sastoji iz 2 režnja jajastog oblika od kojih je obično desni režanj veći. U sredini su režnjevi spojenim mostom timusnog tkiva. Svaki režanj je obavijen čaurom (lat. *capsula thymi*) i sastavljen je od velikog broja malih režnjeva koji su međusobno razdvojeni pregradama vezivnog tkiva. Režnjić je građen kao limfatični organ. Njegov periferni deo je kora i u njoj se nalaze gusto zbijeni T-limfociti. Središnji deo režnjića je srž. Ona je bogata krvnim sudovima i vezivnim tkivom. U srži se nalaze specifična Hasalova telašca.

Timus je gornjom ivicom sternuma (grudna kost) podeljen na vratni i grudni deo.

### Vratni deo timusa

To je manji deo i čini oko jednu trećinu grudne žlezde. Nalazi se između površnog (lat. *lamina superfacialis*) i srednjeg lista (lat. *lamina pretrahealis*) fascije (omotača) vrata. Sa gornje strane doseže do donje ivice štitne žlezde. Ispred vratnog dela grudne žlezde nalaze se mišići podjezične kosti, a iza dušnik i limfni čvorovi vrata. Bočno i pozadi sa obe strane leže zajedničke karotidne arterije.

### Grudni deo timusa

Ovaj deo je smešten u prednjem delu medijastinuma i doseže do nivoa 4. rebra. Gornji deo ove polovine naleže direktno na grudnu kost, dok se donji deo naslanja na prednji sinus (lat. *recessus costomediastinalis*) plućne maramice. Bočno leži medijastinalni sinus plućne maramice. Pozadi timus naleže na gornji deo srčane maramice (perikard) i velike krvne sudove grudnog koša: gornju šuplju venu, brahiocefalične vene, levu potključnu arteriju, i levu zajedničku karotidnu arteriju. Iza grudnog dela timusa prolaze i oba prečažna živca (lat. *Nevus phrenicus*) i levi vagus (lat. *Nervus vagus*)

Krvni sudovi timusa
-------------------

Grudnu žlezdu snabdevaju kiseonikom i hranljivim materijama male timusne atrerije (lat. *rami thumici*), koje se najčešće izdvajaju iz unutrašnje grudne arterije (lat. *a. thoracica interna*). Neke manje arterije koje snabdevaju timus potičnu i od donje štitne arterije.

Vene timusa su male i odvode krv najvećim delom u levu brahiocefaličnu venu.

Uloga timusa
------------

Timus igra važnu ulogu u sazrevanju T limfocita i razvoju imunološke tolerancije. T limfociti su odbrambene ćelije koje mogu da prepoznaju i eleminišu razne strane faktore. Imunološke (odbrambene) ćelije prepoznaju ćelije organizma kao "svoje" i ne reaguju protiv njih, postoji imunološka tolerancija. U protivnom ako dođe do reakcije odbrambenih ćelija protiv sopstvenog organizma dolazi do nastanka autoimunih bolesti.

U timusu se putem apoptoze uklanjaju oni T limfociti koji su autoreaktivni (antigene sopstvenog tela prepoznaju kao strane), kao i oni koji ne reaguju u dovoljnoj meri ni na jedan antigen, što predstavlja negativnu selekciju. Sa druge strane, iz timusa u perifernu cirkulaciju odlaze samu oni T limfociti koji prema stranim antigenima reaguju u dovoljnoj meri (pozitivna selekcija). Ovi procesi se odigravaju u interakciji između specijalnih antigen-prezentujućih ćelija (neke od njih su tzv. ćelije dadilje (engl. ) i nezrelih T-limfocita.

Poremećaji funkcije timusa
--------------------------

Poremećaji funkcije timusa su čest uzrok nekih autoimunih bolesti kao npr. mijastenija gravis. Poremećaji mogu biti u smislu hiperplazije (povećanje) timusa, dobroćudnog tumora timoma i zloćudnog tumora, karcinom timusa.

Povezano
--------

* T limfocit
* Imunološka tolerancija
* Autoimune bolesti
* Mijastenija gravis
* Timom

Literatura
----------

* Dr Dragoslav Bogdanović *Anatomija grudnog koša* Savremena administracija

| * p
* r
* u
Ljudska anatomija |
| --- |
|  | 

| * p
* r
* u
Skeletni sistem |
| --- |
| 

|  |
| --- |
| **Skelet glave** |
| **Kosti glave**: sljepoočnica • čeona kost • tjemena kost • potiljačna kost • sfenoidalna kost • etmoidalna kost
**Kosti lica**: maksila • nosna kost • suzna kost • nepčana kost • donja nosna školjka • vomer • zigomatična kost • mandibula • hioidna kost |
| **Skelet ekstremiteta** |
| **Gornji ekstremiteti**: lopatica • ključna kost • humerus • ulna • radijus • ulna
**Šaka**: karpalne kosti • metakarpalne kosti • falange
**Donji ekstremiteti**: karlična kost • koljeno • femur • patela • tibija • fibula
**Stopalo**: tarzus • metatarzus • falange |
| **Skelet trupa** |
| **Abdomen**: kičma • pršljen • krsna kost • repna kost
**Grudni koš**: rebra • grudna kost |

 |

 |  |
| 

| * p
* r
* u
Mišićni sistem |
| --- |
| 

|  |
| --- |
| **Mišići glave** |
| **Mimični mišići**: epikranični mišić • kružni mišić usta • kružni mišić oka • nosni mišić • mišići usana
**Mišići žvakači**: temporalni mišić • mastikatorni mišić • lateralni krilasti mišić • medijalni krilasti mišić |

 |

 |
| 

| * p
* r
* u
Cirkulatorni sistem |
| --- |
| 

|  |
| --- |
| **Arterije malog krvotoka** |
| pulmonalni trunkus • plućna arterija |
| **Arterije velikog krvotoka** |
| uzlazna aorta • aortni luk • grudna aorta • abdominalna aorta • *trunkus brahiocefalikus* • glavna karotidna arterija • podključna arterija • glavna ilijačna arterija |
| **Vene malog krvotoka** |
| plućne vene |
| **Vene velikog krvotoka** |
| **Sistem gornje šuplje vene**: gornja šuplja vena • podključna vena • vratna vena
**Sistem donje šuplje vene**: donja šuplja vena • vena ilijaka
**Sistem vene porte**: vena porta • vena trbušne maramice • linealna vena |

 |

 |
| 

| * p
* r
* u
Limfni sistem |
| --- |
| 

|  |
| --- |
| Limfni sudovi • grudni kanal • limfa |
| **Limfoidni i hemopoetični organi** |
| grudna žlijezda • slezina • limfni čvorovi • moždina |

 |

 |
| 

| * p
* r
* u
Respiratorni sistem |
| --- |
| 

|  |
| --- |
| nosna duplja • usna duplja • ždrijelo • grkljan • dušnik • bronhije • pluća |

 |

 |
| 

| * p
* r
* u
Nervni sistem |
| --- |
| 

|  |
| --- |
| nerv • neuron • mali mozak • kičmena moždina |
| **Mozak** |
| veliki mozak • moždana kora • moždana ovojnica |

 |

 |
| 

| * p
* r
* u
Digestivni sistem |
| --- |
| 

|  |
| --- |
| usta • usna duplja • jednjak • želudac • dvanaesnik • jetra • žučna kesa • pankreas • tanko crijevo • debelo crijevo • anus |

 |

 |
| 

| * p
* r
* u
Urogenitalni sistem |
| --- |
| 

|  |
| --- |
| **Urinarni sistem** |
| bubrezi • ureter • mokraćna bešika • uretra |
| **Genitalni sistem** |
| **Muški spolni organi**: penis • testisi • skrotum • prostata
**Ženski spolni organi**: jajnici • jajovodi • materica • vagina • klitoris • dojke |

 |

 |
| 

| * p
* r
* u
Endokrini sistem |
| --- |
| 

|  |
| --- |
| hipotalamus • hipofiza • epifiza • tiroidea • pankreas • nadbubrežne žlezde • testisi • jajnici |

 |

 |
| 

| * p
* r
* u
Tegumentalni sistem |
| --- |
| 

|  |
| --- |
| koža • nokti • dlake • kosa • znojne žlijezde • lojne žlijezde |

 |

 |